नई दिल्ली: सलमान खान चीन के बॉक्स ऑफिस पर दस्तक दे चुके हैं. उनकी लगभग ढाई साल महीने पुरानी फिल्म 'बजरंगी भाईजान' 2 मार्च को चीन में रिलीज हो चुकी है. चीन में रिलीज हुई सलमान खान की ये पहली फिल्म है. फिल्म को चीन में अच्छा रिस्पॉन्स मिल रहा है लेकिन फिर भी वे आमिर खान के चीन में पहले दिन के कमाई के रिकॉर्ड को नहीं तोड़ पाए हैं. 'सीक्रेट सुपरस्टार' ने पहले दिन 41.72 करोड़ रु. उगाहे थे जबकि पहले वीकेंड पर 2.73 करोड़ डॉलर की कमाई की थी जबकि सलमान खान की 'बजरंगी भाईजान' ने 84.9 लाख डॉलर (55.22 करोड़ रु.) कमाए हैं. सलमान खान आमिर खान की 'दंगल' का रिकॉर्ड तोड़ने में सफल रहे हैं, 'दंगल' ने पहले दिन बॉक्स ऑफिस पर 13.19 करोड़ रु. कमाए थे. 'बजरंगी भाईजान' ने पहले दिन 14.61 करोड़ रु. कमाए थे.